નવા બિલમાં એક મહત્વની જોગવાઈ એ છે કે કોલ માઇનિંગ કંપનીઓએ એમના નફામાંથી ૨૬ ટકા હિસ્સો પ્રોજેક્ટ્સને કારણે અસરગ્રસ્ત લોકો માટે ફાળવવો પડશે. નૉન-કોલ માઇનિંગ કંપનીઓએ રાજ્ય સરકારને રૉયલ્ટીની જે રકમ ચૂકવી હશે એટલી રકમની ચુકવણી પ્રોજેક્ટથી અસર પામેલા લોકો માટે કરવી પડશે. મુંબઈ શૅરબજારનો મેટલ આંક ૨.૬૮ ટકા તૂટી ૧૦,૯૯૫.૫૭ થઈ ગયો હતો. એક સપ્તાહમાં ૪.૫૦ ટકા, એક મહિનામાં ૯.૧૧ ટકા અને એક વર્ષમાં આ આંક ૩૪.૮૦ ટકા ઘટ્યો હતો. ગઈ કાલના દિવસનો ૧૦,૯૫૭.૨૮નો લો બાવન સપ્તાહનો નવો લો બન્યો હતો.મેટલ આંકમાં ૧૯.૨૬ ટકાનું વેઇટેજ ધરાવતો તાતા સ્ટીલ ૩.૯૯ ટકાના ગાબડે ૪૧૪.૨૫ રૂપિયા બંધ રહ્યો હતો. ગઈ કાલનો ૪૧૪.૨૦ નો લો બાવન સપ્તાહનો નવો લો હતો. ૧૪.૬૭ ટકાના વેઇટેજવાળો જિન્દાલ સ્ટીલ ૩.૭૮ ટકા તૂટી ૫૦૨.૦૫ બંધ રહ્યો હતો.૧૪.૫૨ ટકાનું વેઇટેજ ધરાવતો કોલ ઇન્ડિયાનો શૅર તો ૫.૧૫ ટકાના ગાબડે ૩૩૨.૭૫ થઈ ગયો હતો. ગઈ કાલનો ૩૨૫.૪૦નો લો મન્થ્લી લો હતો. હિન્દાલ્કો મેટલ આંકમાં ૧૨.૧૮ ટકાનું વેઇટેજ ધરાવે છે. આ શૅર ગઈ કાલે ૧.૮૦ ટકા ઘટીને ૧૩૧.૩૦ રૂપિયા થઈ ગયો હતો. બાવન સપ્તાહનું તળિયું સવાસો રૂપિયાનું છે. આ જ આંકમાં ૧૧.૮૯ ટકાનું વેઇટેજ ધરાવતો સ્ટરલાઇટ ઇન્ડસ્ટ્રીઝ ૪.૦૫ ટકાના ગાબડે ૧૧૩.૮૫ રૂપિયા બંધ રહ્યો. એણે ગઈ કાલે બાવન સપ્તાહનું ૧૧૩ રૂપિયાનું નવું તળિયું બનાવ્યું હતું.